
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 204 

25 Σεπτεμβρίου 1995 


ΠΕ ΡΙΕΧΟΜΕ ΝΑ 

ΝΟΜΟΙ 

2339. Τροποποίηση και συμπλήρωση του Ν. 2190/ 
1920 «περί ανωνύμων εταιρειών», όπως κωδικο- 
ποιήθηκε σε ενιαίο κείμενο με το β.δ. 174/1963 
(ΦΕΚ 37Α730.3.1963) και προσαρμδσθηκε 
προς το Κοινοτικό Δίκαιο με τα Π.Δ/τα 409/1986 
(ΦΕΚ 191 Α"), 498/1987 (ΦΕΚ 236 Α') και όπως 


ισχύει σήμερα, και άλλες διατάξεις. 1 

2340. Χορήγηση επιδόματος στους στρατιωτικούς των 
Ενόπλων Δυνάμεων και έκτακτου βοηθήματος 
στους απόστρατους - μερισματούχους . 2 


Ν ΟΜΟΙ 

ΝΟΜΟΣ ΥΠ’ ΑΡΙΘ. 2339 (1) 

Τροποποίηση και συμπλήρωση του Ν. 2190/1920 «περί 
ανωνύμων εταιρειών», όπως κωδικοποιήθηκε σε ενιαίο 
κείμενο με το β.δ. 174/1963 (ΦΕΚ 37Α Ί30.3.1963) και 
προσαρμόσθηκε προς το Κοινοτικό Δίκαιο με τα Π.Δ/τα 
409/1986 (ΦΕΚ 191 Α ), 498/1987 (ΦΕΚ 236 Α ) και 
όπως ισχύει σήμερα, και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Η παράγραφος 5 του άρθρου 3 του κωδ.ν. 2190/ 
1920 "περί ανωνύμων εταιρειών", όπως ισχύει, αντικα¬ 
θίσταται ως εξής: 

"5. Κατάργηση ή περιορισμός του προνομίου επιτρέ¬ 
πεται μόνο μετά από απόφαση, η οποία λαμβάνεται σε 
ιδιαίτερη γενική συνέλευση εκείνων των προνομιούχων 
μετόχων, στους οποίους αφορά το προνόμιο, με πλειο- 
ψηφία των τριών τετάρτων (3/4) του εκπροσωπούμενου 
προνομιούχου κεφαλαίου. 

Για τη σύγκληση της γενικής συνέλευσης αυτής, τη 
συμμετοχή σε αυτήν, την παροχή πληροφοριών, την 
ψηφοφορία, ως και την ακύρωση των αποφάσεών της, 
εφαρμόζονται ανάλογα οι περί της γενικής συνέλευσης 
των μετόχων σχετικές διατάξεις. 

Για τη μετατροπή των προνομιούχων χωρίς ψήφο 
μετοχών σε κοινές μετά ψήφου μετοχές απαιτείται, 
εκτός της κατά τα ανωτέρω αποφάσεως των προνο¬ 


μιούχων μετόχων και απόφαση της γενικής συνέλευσης 
των μετόχων κατόχων κοινών μετοχών, με την πλειο- 
ψηφία των τριών τετάρτων (3/4) του εκπροσωπούμενου 
κοινού μετοχικού κεφαλαίου. 

Οι κατά τα ανωτέρω γενικές συνελεύσεις των μετό¬ 
χων, κατόχων προνομιούχων και κοινών μετοχών, ευ- 
ρίσκονται σε απαρτία και συνεδριάζουν εγκύρως επί 
των θεμάτων της ημερήσιας διάταξης, όταν παρίστανται 
ή αντιπροσωπεύονται σε αυτές μέτοχοι εκπροσωπού- 
ντες τα τρία τέταρτα (3/4) του συνόλου του καταβε¬ 
βλημένου προνομιούχου ή κοινού κεφαλαίου αντίστοιχα". 

2. Η παράγραφος 7 του άρθρου 3 του κωδ.ν. 2190/1920 
καταργείται και η παράγραφος 8 του άρθρου αυτού 
παίρνει τον αριθμό 7. 

3. Το δεύτερο εδάφιο του άρθρου 3β του κωδ.ν. 
2190/1920 απαλείφεται. 

Άρθρο 2 

1. Η παράγραφος 2 του άρθρου 4 του κωδ.ν. 2190/ 
1920, όπως τροποποιήθηκε αυτή με το άρθρο 17 του 
ν. 1934/1991 (ΦΕΚ 31 Α'), αντικαθίσταται ως εξής: 

"2. Το καταστατικό τροποποιείται ή κωδικοποιείται με 
απόφαση της γενικής συνέλευσης που εγκρίνεται από 
τον Υπουργό Εμπορίου. 

Για την τροποποίηση ή κωδικοποίηση του καταστα¬ 
τικού δεν απαιτείται δημόσιο έγγραφο". 

2. Η παράγραφος 3 του άρθρου 4 του κωδ.ν. 2190/1920 
"περί ανωνύμων εταιρειών", όπως ισχύει, αντικαθίσταται 
ως εξής: 

"3. Η πρόσκληση για τη σύγκληση της γενικής συ¬ 
νέλευσης και η απόφασή της για τη μείωση του μετοχικού 
κεφαλαίου πρέπει, με ποινή ακυρότητας, να ορίζει το 
σκοπό της μείωσης, καθώς και τον τρόπο παραγματο- 
ποίησής της. 

Η απόφαση αυτή πρέπει να συνοδεύεται από έκθεση 
ορκωτού ελεγκτή, στην οποία να βεβαιώνεται η δυνα¬ 
τότητα της εταιρείας να ικανοποιήσει τους δανειστές 
της, εκτός αν η απόφαση για τη μείωση προβλέπει την 
ταυτόχρονη ισόποση, τουλάχιστον, αύξηση του κεφα¬ 
λαίου με ολική καταβολή του ποσού αυτής ή η μείωση 
του κεφαλαίου γίνεται προς συμψηφισμό ζημιών ή επι¬ 
βάλλεται από το νόμο. 

Ο Υπουργός Εμπορίου δέν εγκρίνει την απόφαση για 
μείωση, αν θεωρεί, με βάση την έκθεση του ορκωτού 
ελεγκτή, ότι μετά τη μείωση δεν απομένουν ικανές 
εγγυήσεις για την ικανοποίηση των δανειστών". 

Άρθρο 3 

Στο άρθρο 5 του κωδ.ν. 2190/1920 προστίθενται 
παράγραφοι 4, 5 και 6 ως εξής: 

'4. Σε περίπτωση που ο σκοπός της εταιρείας εκτεί¬ 
νεται σε πολλά αντικείμενα, η επωνυμία μπορεί να 
λαμβάνεται από τα κυριότερα από αυτά. 

5. Η τυχόν διεύρυνση του σκοπού δεν συνεπάγεται 
αναγκαίως και τη μεταβολή της εταιρικής επωνυμίας, 
με την οποία η εταιρεία είναι ήδη γνωστή στις συναλ¬ 
λαγές. 

6. Για τις διεθνείς συναλλαγές της εταιρείας η επω¬ 
νυμία μπορεί να εκφράζεται και σε ξένη γλώσσα σε 
πιστή μετάφραση ή με λατινικά στοιχεία - . 

Άρθρο 4 

1. Το άρθρο 7 του κωδ.ν. 2190/1920 "περί ανωνύμων 
εταιρειών - , όπως ισχύει, καταργείται. 

2. Τα εδάφια β' και ι' της παραγράφου 1 του άρθρου 
7α του κωδ.ν. 2190/1920, όπως αντικαταστάθηκε με το 
άρθρο 2 του π.δ/τος 360/1993 (ΦΕΚ 154 Α ), αντικα¬ 
θίστανται ως εξής: 

- β. Οι αποφάσεις της διοίκησης για την έγκριση της 
τροποποίησης ή κωδικοποίησης καταστατικών ανωνύμων 
εταιρειών, καθώς και ολόκληρο το νέο κείμενο του 
καταστατικού μαζί με τις τροποποιήσεις που έγιναν/ 

"ι. Η δικαστική απόφαση παντός βαθμού, που κηρύσσει 
άκυρη την εταιρεία ή σε κατάσταση πτώχευσης, καθώς 
και οι δικαστικές αποφάσεις παντός βαθμού που ανα¬ 
γνωρίζουν ως άκυρες ή ακυρώνουν αποφάσεις γενικών 
συνελεύσεων. 

Σε δημοσιότητα υποβάλλονται και οι δικαστικές απο¬ 
φάσεις που ανατρέπουν πς παραπάνω αποφάσεις - . 

3. Στην παράγραφο 11 του άρθρου 7β του κωδ.ν. 
2190/1920 "περί ανωνύμων εταιρειών", όπως ισχύει, 
προστίθεται δεύτερο εδάφιο ως εξής: 

- Το νέο κείμενο του καταστατικού πρέπει απαραίτητα 
να υπογράφεται από τον πρόεδρο του διοικητικού συμ¬ 
βουλίου ή το νόμιμο αναπληρωτή του - . 

4. Στην παράγραφο 12 του άρθρου 7β του κωδ.ν. 
2190/1920 "περί ανωνύμων εταιρειών - , όπως ισχύει, 
προστίθενται νέα εδάφια ως εξής: 

- Η εταιρεία υποχρεούται να χορηγεί στους μετόχους 
της αντίγραφα πρακτικών γενικών συνελεύσεων. 

Οι μέτοχοι στους οποίους η εταιρεία αρνείται να 
χορηγήσει αντίγραφα των πρακτικών της γενικής συ¬ 
νέλευσης, στην οποία παρέστησαν αυτοπροσώπως ή 
δια νομίμως εξουσιοδοτημένου εκπροσώπου τους, μπο¬ 
ρούν να απευθυνθούν στην αρμόδια διοικητική αρχή, 
όπου τηρείται ο φάκελος της εταιρείας, η οποία υπο- 
χρεούται να τους χορηγήσει τα αντίγραφα αυτά. 

Οι τρίτοι και οι μη παραστάντες στη γενική συνέλευση 
μέτοχοι μπορούν να πάρουν αντίγραφα των πρακτικών 
της γενικής συνέλευσης" από την αρμόδια διοικητική 
αρχή, μόνο ύστερα από σχετική εισαγγελική παραγγε¬ 
λία - . 

Άρθρο 5 

1. Το τρίτο εδάφιο της παραγράφου 4 και η παρά¬ 
γραφος 5 του άρθρου 8 του κωδ.ν. 2190/1920 απαλεί- 
φονται και οι παράγραφοι 6 και 7 του ίδιου άρθρου 
αριθμούνται αντίστοιχα σε 5 και 6. 

2. Οι παράγραφοι 1 και 2 του άρθρου 8α του κωδ.ν. 
2190/1920 αντικαθίστανται ως εξής: 

"1. Το κατώτατο όριο του μετοχικού κεφαλαίου ανω¬ 
νύμου εταιρείας, που προσφεύγει στην εν όλω ή εν 
μέρει υπό του κοινού με δημόσια εγγραφή κάλυψη 


αυτού, ορίζεται στο ποσό των δραχμών εκατό εκατομ¬ 
μυρίων (100.000.000) ολοσχερώς καταβεβλημένο. 

2. Η με δημόσια εγγραφή σύναψη ομολογιακού δανείου 
επιτρέπεται μόνο σε ανώνυμη εταιρεία που έχει μετοχικό 
κεφάλαιο δραχμών εκατό εκατομμυρίων (100.000.000) 
ολοσχερώς καταβεβλημένο και για ποσό όχι ανώτερο 
του καταβεβλημένου μετοχικού κεφαλαίου - . 

Άρθρο 6 

1. Στην παράγραφο 2 του άρθρου 9 του κωδ.ν. 
2190/1920 "περί ανωνύμων εταιρειών - , όπως ισχύει, 
προστίθεται τρίτο εδάφιο ως εξής: 

"Ειδικότερα, για την εκτίμηση των παγίων περιουσια¬ 
κών στοιχείων πρέπει να λαμβάνονται υπόψη: α) προ- 
κειμένου περί γηπέδων οι τίτλοι κτήσεως, πρόσφατο 
τοπογραφικό διάγραμμα, η εμπορικότητα της περιοχής, 
οι προοπτικές ανάπτυξης, η τιμή κτήσεως, οι πραγμα¬ 
τικές τρέχουσες τιμές σε συνδυασμό πάντοτε με την 
αντικειμενική αξία του ακινήτου, β) προκειμένου περί 
κτιρίων οι τίτλοι κτήσεως, οι άδειες οικοδομής και 
αντίστοιχη τεχνοοικονομική έκθεση μηχανικού, γ) προ¬ 
κειμένου περί μηχανημάτων, μεταφορικών μέσων και 
επίπλων, η χρονολογία και η αξία κτήσεως, ο βαθμός 
χρησιμοποίησής τους, ο βαθμός συντήρησης, η ενδε¬ 
χόμενη τεχνολογική απαξίωσή τους και οι τρέχουσες 
τιμές για ίδια ή παρεμφερή πάγια στοιχεία - . 

2. Η παράγραφος 3 του άρθρου 9 του κωδ.ν. 2190/ 
1920 "περί ανωνύμων εταιρειών", όπως ισχύει, αντικα¬ 
θίσταται ως εξής: 

"3. Με απόφαση του Υπουργού Εμπορίου καθορίζονται 
τα οδοιπορικά έξοδα και η αποζημίωση των μελών της 
επιτροπής των προηγούμενων παραγράφων 1 και 2 που 
καταβάλλονται υποχρεωτικά από τους ενδιαφερομένους 
μετά το πέρας της εκτίμησης - . 

Άρθρο 7 

1. Το άρθρο 11 του κωδ.ν. 2190/1920 ’περί ανωνύμων 
εταιρειών - , όπως ισχύει, αντικαθίσταται ως εξής: 

"Αρθρο 11 

1 Μέσα στο πρώτο δίμηνο από τη σύσταση της 
ανώνυμης εταιρείας, το διοικητικό συμβούλιο υποχρεού- 
ται να συνελθεί σε ειδική συνεδρίαση με μοναδικό θέμα 
ημερήσιας διάταξης την πιστοποίηση καταβολής ή μη 
του από το καταστατικό οριζόμενου αρχικού μετοχικού 
κεφαλαίου. 

2. Σε κάθε περίπτωση αύξησης του μετοχικού κεφα¬ 
λαίου η κατά τα ανωτέρω πιστοποίηση της καταβολής 
ή μη αυτού από το διοικητικό συμβούλιο πρέπει να 
γίνεται εντός προθεσμίας δύο (2) μηνών από την ορι- 
σθείσα προθεσμία καταβολής του ποσού της αύξησης. 

3. Η προθεσμία καταβολής της αύξησης του κεφαλαίου 
δεν μπορεί να ορισθεί μικρότερη του ενός (1) μηνός 
και μεγαλύτερη των τεσσάρων (4) μηνών από την ημέρα 
λήψης της σχετικής απόφασης από το αρμόδιο όργανο 
της εταιρείας. 

4. Στην περίπτωση που η αύξηση του μετοχικού 
κεφαλαίου συνοδεύεται από ανάλογη τροποποίηση του 
σχετικού περί κεφαλαίου άρθρου του καταστατικού, η 
προθεσμία καταβολής της αύξησης του κεφαλαίου αρ¬ 
χίζει από την ημέρα λήψης της σχετικής απόφασης 
από τη γενική συνέλευση των μετόχων, δυνάμενη να 
παραταθεί από το διοικητικό συμβούλιο" για έναν (1) 
ακόμη μήνα. 

5. Μέσα σε είκοσι (20) ημέρες από τη λήξη της 
προθεσμίας των παραγράφων 1 και 2 η εταιρεία υπο- 
χρεούται να υποβάλει στο Υπουργείο Εμπορίου αντί¬ 
γραφο του σχετικού πρακτικού συνεδρίασης του διοι¬ 
κητικού συμβουλίου. 

Αν παρέλθει άπρακτη η προθεσμία αυτή, στην περί¬ 
πτωση καταβολής αρχικού κεφαλαίου έχουν εφαρμογή 
οι διατάξεις του άρθρου 48 παρ. 1 εδάφ. α' και στην 
περίπτωση αύξησης του κεφαλαίου ανακαλείται η σχετική 
εγκριτική απόφαση τροποποίησης του καταστατικού. 

6. Η καταβολή των μετρητών για κάλυψη του αρχικού 
μετοχικού κεφαλαίου ή τυχόν αυξήσεων αυτού, καθώς 
και οι καταθέσεις μετόχων με προορισμό τη μελλοντική 
αύξηση του μετοχικού κεφαλαίου, θα πραγματοποιείται 
υποχρεωτικά με κατάθεση σε λογαριασμό επ' ονόματι 
της εταιρείας που θα τηρείται σε οποιαδήποτε τράπεζα 
που λειτουργεί νόμιμα στην Ελλάδα". 

2. Στο άρθρο 11α του κωδ.ν. 2190/1920 προστίθεται 
παράγραφος 1 και το ισχύον κείμενο του άρθρου αυτού, 
αριθμείται ως παράγραφος 2: 

" 1. Το κεφάλαιο της ανώνυμης εταιρείας διαιρείται σε 
μετοχές που μπορεί να είναι ανώνυμες ή ονομαστικές 
και ενσωματώνονται σε τίτλους μιας ή περισσότερων 
μετοχών". 

Άρθρο 8 

1. Το εδάφιο η' της παραγράφου 2 του άρθρου 12 
του κωδ.ν. 2190/1920 "περί ανωνύμων εταιρειών", όπως 
ισχύει, αντικαθίσταται ως εξής: 

'η) Καμία αύξηση κεφαλαίου δεν μπορεί να αποφα- 
σισθεί πριν τη δημοσίευση, κατά το εδάφιο ε, της 
πρόσκλησης για πληρωμή της τελευταίας οφειλόμενης 
δόσεως, εκτός αν πρόκειται για αύξηση επιβαλλόμενη 
από διάταξη νόμου". 

2. Το άρθρο 12α του κωδ.ν. 2190/1920 "περί ανω¬ 
νύμων εταιρειών", όπως ισχύει, αντικαθίσταται ως εξής: 

"Άρθρο 12α 

Σε περίπτωση κλοπής, απώλειας ή καταστροφής του 
τίτλου μετοχής, με τις τυχόν υπάρχουσες και μη απο- 
χωρισθείσες από αυτόν μερισματαποδείξεις, εφαρμό¬ 
ζονται τα άρθρα 843 επόμενα του Κώδικα Πολιτικής 
Δικονομίας". 

Άρθρο 9 

Η παράγραφος 2α του άρθρου 13 του κωδ.ν. 2190/ 
1920 "περί ανωνύμων εταιρειών", όπως ισχύει, απαλεί- 
φεται και οι παράγραφοι 1, 2, 3, 4 και 5 του άρθρου 
αυτού, αντικαθίστανται ως εξής: 

"1. α) Στο καταστατικό είναι δυνατόν να ορισθεί ότι, 
κατά τη διάρκεια της πρώτης πενταετίας από τη σύσταση 
της εταιρείας, το διοικητικό συμβούλιο έχει το δικαίωμα 
με απόφασή του που λαμβάνεται με πλειοψηφία των 
δύο τρίτων (2/3) τουλάχιστον του συνόλου των μελών 
του: 

α.α) να αυξάνει το μετοχικό κεφάλαιο μερικά ή ολικά 
με την έκδοση νέων μετοχών, για ποσό που δεν μπορεί 
να υπερβεί το αρχικό μετοχικό κεφάλαιο, 

α.β) να εκδίδει ομολογιακό δάνειο με την έκδοση 
ομολογιών μετατρέψιμων σε μετοχές, για ποσό που 
δεν μπορεί να υπερβεί το μισό του καταβεβλημένου 
μετοχικού κεφαλαίου. Στην περίπτωση αυτή εφαρμόζο¬ 
νται οι διατάξεις των παραγράφων 2 και 3 του άρθρου 
3α. 


β) Οι πιο πάνω εξουσίες μπορούν να εκχωρούνται 
στο διοικητικό συμβούλιο και με απόφαση της γενικής 
συνέλευσης, η οποία υπόκειται στις διατυπώσεις δη¬ 
μοσιότητας του άρθρου 7β. Στην περίπτωση αυτή, το 
μεν μετοχικό κεφάλαιο μπορεί να αυξάνεται μέχρι το 
ποσό του κεφαλαίου που είναι καταβεβλημένο κατά την 
ημερομηνία που χορηγήθηκε στο διοικητικό συμβούλιο 
η εν λόγω εξουσία, το δε ύψος του ομολογιακού δανείου, 
δεν μπορεί να υπερβαίνει το μισό του καταβεβλημένου 
μετοχικού κεφαλαίου κατά την ίδια ημερομηνία. 

γ) Οι πιο πάνω εξουσίες του διοικητικού συμβουλίου 
μπορούν να ανανεώνονται από τη γενική συνέλευση 
για χρονικό διάστημα που δεν υπερβαίνει την πενταετία 
για κάθε ανανέωση και η ισχύς τους αρχίζει μετά τη 
λήξη της κάθε πενταετίας. 

Η απόφαση αυτή της γενικής συνέλευσης υπόκειται 
στις διατυπώσεις δημοσιότητας του άρθρου 7β. 

2. Στο καταστατικό είναι δυνατόν να ορισθεί όπ κατά 
τη διάρκεια της πρώτης πενταετίας από τη σύσταση 
της εταιρείας, η γενική συνέλευση έχει το δικαίωμα με 
απόφασή της, που λαμβάνεται σύμφωνα με τις διατάξεις 
των άρθρων 29 παρ. 1 και 2 και 31 παρ. 1, να αυξάνει 
το μετοχικό κεφάλαιο, μερικά ή ολικά με την έκδοση 
νέων μετοχών, συνολικά μέχρι το πενταπλάσιο του 
αρχικού μετοχικού κεφαλαίου. 

3. Απαγορεύεται στις εταιρείες που έχουν κάποια 
από τα παραπάνω δικαιώματα να αναγράφουν σε ο- 
ποιοδήποτε έντυπο, διαφήμιση, δημοσίευμα ή άλλο έγ¬ 
γραφο, ως κεφάλαιο το ποσό για το οποίο δικαιούται 
κατά τα ανωτέρω, να εκδώσει νέες μετοχές το διοικητικό 
συμβούλιο ή η γενική συνέλευση. 

4. α) Κατ' εξαίρεση των διατάξεων των ανωτέρω 
παραγράφων 1 και 2, όταν τα αποθεματικά της εταιρείας 
υπερβαίνουν το ένα τέταρτο (1/4) του καταβεβλημένου 
μετοχικού κεφαλαίου, για την αύξηση αυτού απαιτείται 
απόφαση της γενικής συνέλευσης, λαμβανόμενη σύμ¬ 
φωνα με τις διατάξεις των άρθρων 29 παρ. 3 και 4 και 
31 παρ. 2 του παρόντος και ανάλογη τροποποίηση του 
σχετικού με το μετοχικό κεφάλαιο άρθρου του Κατα¬ 
στατικού. 

β) Οι αποφασιζόμενες αυξήσεις του κεφαλαίου σύμ¬ 
φωνα με τις παραγράφους 1 και 2 δεν αποτελούν 
τροποποίηση του Καταστατικού. 

γ) Η αρμοδιότητα του διοικητικού συμβουλίου να 
αυξάνει το μετοχικό κεφάλαιο, σύμφωνα με την παρά¬ 
γραφο 1 μπορεί να ασκηθεί παράλληλα με αυτήν της 
γενικής συνέλευσης κατά την παράγραφο 2 του πα¬ 
ρόντος άρθρου. 

5. Η απόφαση του αρμόδιου οργάνου της εταιρείας 
για αύξηση μετοχικού κεφαλαίου ή έκδοση ομολογιακού 
δανείου πρέπει να αναφέρει τουλάχιστον το ποσό της 
αύξησης του κεφαλαίου ή το ύψος του ομολογιακού 
δανείου, τον τρόπο κάλυψής τους, τον αριθμό και το 
είδος των μετοχών ή των ομολογιών που θα εκδοθούν, 
την ονομαστική αξία και την τιμή διάθεσης αυτών και 
την προθεσμία κάλυψης. 

Σε κάθε περίπτωση αύξησης του μετοχικού κεφαλαίου, 
που δε γίνεται με εισφορά σε είδος ή έκδοσης ομολογιών 
με δικαίωμα μετατροπής τους σε μετοχές, παρέχεται 
δικαίωμα προτίμησης σε ολόκληρο το νέο κεφάλαιο ή 
το ομολογιακό δάνειο, υπέρ των κατά την εποχή της 
έκδοσης μετόχων, ανάλογα με τη συμμετοχή τους στο 
υφιστάμενο μετοχικό κεφάλαιο. 

Μετά το τέλος της προθεσμίας που όρισε το όργανο 
της εταιρείας που αποφάσισε την αύξηση για την 

ενάσκηση του δικαιώματος προτίμησης, η οποία δεν 
μπορεί σε καμία περίπτωση να είναι μικρότερη από ένα 
(1) μήνα, οι μετοχές που δεν έχουν αναληφθεί, σύμφωνα 
με τα παραπάνο διατίθενται ελεύθερα από το διοικητικό 
συμβούλιο της εταιρείας. 

Σε περίπτωση κατά την οποία το όργανο της εταιρείας 
που αποφάσισε την αύξηση του μετοχικού κεφαλαίου, 
παρέλειψε να ορίσει την προθεσμία για την άσκηση του 
δικαιώματος προτίμησης, την προθεσμία αυτή ή τυχόν 
παράταση αυτής, ορίζει με απόφασή του το διοικητικό 
συμβούλιο μέσα στα προβλεπόμενα από το άρθρο 11 
του παρόντος χρονικά όρια. 

Η πρόσκληση για την ενάσκηση του δικαιώματος 
προτίμησης, στην οποία πρέπει να μνημονεύεται και η 
προθεσμία μέσα στην οποία πρέπει να ασκηθεί αυτό 
το δικαίωμα, δημοσιεύεται στο τεύχος ανωνύμων εται¬ 
ρειών και εταιρειών περιορισμένης ευθύνης της Εφη¬ 
μερίδας της Κυβερνήσεως. 

Η κατά τα ανωτέρω πρόσκληση και η προθεσμία 
άσκησης του δικαιώματος προτίμησης μπορούν να πα- 
ραλειφθούν, εφόσον στη γενική συνέλευση παρέστησαν 
μέτοχοι εκπροσωπούντες το σύνολο του μετοχικού 
κεφαλαίου και έλαβαν γνώση της προθεσμίας που τά¬ 
χθηκε για την άσκηση του δικαιώματος προτίμησης ή 
δήλωσαν την απόφασή τους για την υπ' αυτών άσκηση 
ή μη του δικαιώματος προτίμησης. 

Επίσης, η δημοσίευση της πρόσκλησης μπορεί να 
ανπκατασταθεί με συστημένη "επί αποδείξει" επιστολή, 
εφόσον οι μετοχές είναι ονομαστικές στο σύνολό τους." 

Άρθρο 10 

1- Η παράγραφος 2 του άρθρου 19 του κωδ.ν. 2190/ 
1920 "περί ανωνύμων εταιρειών", όπως ισχύει, αντικα¬ 
θίσταται ως εξής: 

"2. Οι σύμβουλοι, μέτοχοι ή μη μέτοχοι, είναι πάντοτε 
επανεκλέξιμοι και ελεύθερα ανακλητοί". 

2. Στο άρθρο 20 του κωδ.ν. 2190/1920 "περί ανω¬ 
νύμων εταιρειών", όπως ισχύει, προστίθενται παράγρα¬ 
φοι 3, 4, 5, 6 και 7 ως εξής: 

"3. Το διοικητικό συμβούλιο εγκύρως συνεδριάζει εκτός 
της έδρας του σε άλλο τόπο, είτε στην ημεδαπή είτε 
στην αλλοδαπή, εφόσον στη συνεδρίαση αυτή παρί- 
στανται ή αντιπροσωπεύονται όλα τα μέλη του και 
κανένα δεν αντιλέγει στην πραγματοποίηση της συνε¬ 
δρίασης και στη λήψη αποφάσεων. 

4. Το διοικητικό συμβούλιο συγκαλείται από τον πρόε¬ 
δρό του, με πρόσκληση που γνωστοποιείται στα μέλη 
του δύο (2) τουλάχιστον εργάσιμες ημέρες πριν από 
τη συνεδρίαση. Στην πρόσκληση πρέπει απαραίτητα να 
αναγράφονται με σαφήνεια και τα θέματα της ημερήσιας 
διάταξης, διαφορετικά η λήψη αποφάσεων επιτρέπεται 
μόνο εφόσον παρίστανται ή αντιπροσωπεύονται όλα τα 
μέλη του διοικητικού συμβουλίου και κανείς δεν αντιλέγει 
στη λήψη αποφάσεων. 

5. Τη σύγκληση του διοικητικού συμβουλίου μπορεί 
να ζητήσουν δύο (2) εκ των μελών του, με αίτησή τους 
προς τον πρόεδρο αυτού, ο οποίος υποχρεούται να 
συγκαλέσει το διοικητικό συμβούλιο μέσα σε προθεσμία 
δέκα (10) ημερών από την υποβολή της αίτησης. 

Σε περίπτωση άρνησης του προέδρου να ουγκαλέσει 
το διοικητικό συμβούλιο, μέσα στην παραπάνω προθε¬ 
σμία ή εκπρόθεσμης σύγκλησής του, επιτρέπεται στα 
μέλη που ζήτησαν τη σύγκληση να συγκαλέσουν αυτά 
το διοικητικό συμβούλιο μέσα σε προθεσμία πέντε (5) 


ημερών από τη λήξη του δεκαημέρου, γνωστοποιώντας 
τη σχετική πρόσκληση στα λοιπά μέλη του διοικηπκού 
συμβουλίου. 

Στην κατά τα ανωτέρω αίτησή τους πρέπει, με ποινή 
απαραδέκτου. να αναφέρονται με σαφήνεια και τα θέματα 
με τα οποία θα ασχοληθεί το διοικητικό συμβούλιο. 

6. Οι συζητήσεις και αποφάσεις του διοικητικού συμ¬ 
βουλίου καταχωρούνται περιληπτικά σε ειδικό βιβλίο, 
που μπορεί να τηρείται και κατά το μηχανογραφικό 
σύστημα. Υστερα από αίτηση μέλους του διοικηπκού 
συμβουλίου, ο πρόεδρος υποχρεούται να καταχωρήσει 
στα πρακτικά ακριβή περίληψη της γνώμης του. Στο 
βιβλίο αυτό καταχωρείται επίσης κατάλογος των πα- 
ραστάντων ή αντιπροσωπευθέντων κατά τη συνεδρίαση 
μελών του διοικητικού συμβουλίου. 

7. Αντίγραφα πρακτικών συνεδριάσεων του διοικητικού 
συμβουλίου, για τα οποία υπάρχει υποχρέωση καταχώ¬ 
ρισής τους στο μητρώο ανωνύμων εταιρειών, σύμφωνα 
με το άρθρο 7α του παρόντος, υποβάλλονται στο 
Υπουργείο Εμπορίου μέσα σε προθεσμία είκοσι (20) 
ημερών από τη συνεδρίαση του διοικητικού συμβουλίου". 

3. Η παράγραφος 2 του άρθρου 21 του κωδ.ν. 2190/ 
1920 "περί ανωνύμων εταιρειών", όπως ισχύει, αντικα¬ 
θίσταται ως εξής: 

"2. Εφόσον δεν ορίζει διαφορετικά ο νόμος ή το 
καταστατικό, οι αποφάσεις του διοικητικού συμβουλίου 
λαμβάνονται έγκυρα με απόλυτη πλειοψηφία των πα¬ 
ρόντων και αντιπροσωπευόμενων μελών. Σε περίπτωση 
ισοψηφίας δεν υπερισχύει η ψήφος του προέδρου του 
διοικητικού συμβουλίου". 

4. Η παράγραφος 3 του άρθρου 22 του κωδ.ν. 2190/ 
1920 περί ανωνύμων εταιρειών", όπως ισχύει, αντικα¬ 
θίσταται ως εξής: 

3. Το καταστατικό μπορεί να ορίζει θέματα για τα 
οποία η εξουσία του διοικητικού συμβουλίου μπορεί να 
ασκείται ολικά ή μερικά από ένα ή περισσότερα μέλη 
του, διευθυντές της εταιρείας ή τρίτους. 

Τα πρόσωπα που κατά το καταστατικό εκπροσωπούν 
και δεσμεύουν την εταιρεία, καθώς και οι αρμοδιότητές 
τους ορίζονται από το διοικητικό συμβούλιο". 

,5. Η παράγραφος 1 του άρθρου 22β του κωδ.ν. 2190/ 
1920 "περί ανωνύμων εταιρειών", όπως ισχύει, αντικα¬ 
θίσταται ως εξής: 

"1 0ι αξιώσεις της εταιρείας κατά των μελών του 
διοικητικού συμβουλίου εκ της διοικήσεως των εταιρικών 
υποθέσεων ασκούνται υποχρεωτικά, εάν αποφασίσει 
τούτο η γενική συνέλευση με απόλυτη πλειοψηφία ή 
ζητήσουν τούτο από το διοικητικό συμβούλιο μέτοχοι 
εκπροσωπούντες το ένα τρίτο (1/3) του καταβεβλημένου 
εταιρικού κεφαλαίου. Η αίτηση της μειοψηφίας λαμβά- 
νεται υπόψη μόνο εάν βεβαιωθεί ότι οι αιτούντες έγιναν 
μέτοχοι τρεις (3) τουλάχιστον μήνες προ της αιτήσεως. 

Οι παραπάνω προϋποθέσεις δεν απαιτούνται στην πε¬ 
ρίπτωση που η ζημία οφείλεται σε δόλο των μελών του 
διοικητικού συμβουλίου." 

Άρθρο 11 

1. Στο άρθρο 25 του κωδ.ν. 2190/1920 "περί ανω¬ 
νύμων εταιρειών", όπως ισχύει, προστίθεται δεύτερο 
εδάφιο ως εξής: 

"Εξαιρετικά επιτρέπεται να συνέρχεται η γενική συ¬ 
νέλευση και σε άλλο τόπο κείμενο στην ημεδαπή, μετά 
από ειδική άδεια του Υπουργού Εμπορίου, στην οποία 
θα καθορίζονται και οι όροι υπό τους οποίους χορηγείται 

η άδεια. 

Η άδεια αυτή δεν απαιτείται, όταν στη συνέλευση 
παρίστανται ή αντιπροσωπεύονται μέτοχοι που εκπρο¬ 
σωπούν το σύνολο του μετοχικού κεφαλαίου και κανείς 
μέτοχος δεν αντιλέγει στην πραγματοποίηση της συ¬ 
νεδρίασης και στη λήψη αποφάσεων". 

2. Το εδάφιο γ' της παραγράφου 2 του άρθρου 26 
του κωδ.ν. 2190/1920 "περί ανωνύμων εταιρειών", όπως 
έχει τροποποιηθεί και ισχύει, αντικαθίσταται ως εξής: 

"γ. Σε μία ημερήσια οικονομική εφημερίδα από εκείνες 
που: 

(αα) εκδίδονται έξι (6) ημέρες την εβδομάδα και επί 
τρία (3) χρόνια συνεχώς ως καθαρά οικονομικές εφη¬ 
μερίδες, 

(ββ) έχουν κυκλοφορία τουλάχιστον πέντε χιλιάδων 
(5.000) φύλλων την ημέρα καθ' όλη την τριετία και 

(γγ) πληρούν τις προϋποθέσεις που καθορίζονται με 
κοινή απόφαση των Υπουργών Εμπορίου και Τύπου και 
Μέσων Μαζικής Ενημέρωσης, προκειμένου για το χα¬ 
ρακτηρισμό εφημερίδας ως οικονομικής. 

Για τις οικονομικές εφημερίδες, οι οποίες θα έχουν 
τη δυνατότητα να δημοσιεύουν προσκλήσεις, θα απο¬ 
φασίζει ανά εξάμηνο ο Υπουργός Εμπορίου, με βάση 
έγγραφο του Υπουργού Τύπου και Μέσων Μαζικής 
Ενημέρωσης, που θα βεβαιώνει τη συνδρομή, των κατά 
τα πιο πάνω εδάφια (αα), (ββ) και (γγ) προϋποθέσεων. 

Αν η εταιρεία δεν εδρεύει σε δήμο ή κοινότητα του 
νομού Αττικής, η πρόσκληση πρέπει να δημοσιεύεται 
και σε μία ημερήσια ή εβδομαδιαία τρυλάχιστον εφη¬ 
μερίδα, από εκείνες που εκδίδονται στη έδρα της ή 
στην πρωτεύουσα του νομού στον οποίο η εταιρεία 
έχει την έδρα της. Οι ημέρησιες ή εβδομαδιαίες του¬ 
λάχιστον εφημερίδες πρέπει να εμπίπτουν στα κριτήρια 
του άρθρου 1 του ν.δ/τος 1263/1972 και του άρθρου 
2 του ν. 4286/1963, αντίστοιχα, όπως αυτοί ισχύουν 
και να κυκλοφορούν ανελλιπώς για τρία (3) τουλάχιστον 
χρόνια". 

3. Στο άρθρο 26 του κωδ.ν. 2190/1920 "περί ανω¬ 
νύμων εταιρειών", όπως ισχύει, προστίθεται παράγραφος 
3, ως εξής: 

"3. Πρόσκληση για σύγκληση γενικής συνέλευσης δεν 
απαιτείται στην περίπτωση κατά την οποία στη συνέ¬ 
λευση παρίστανται ή αντιπροσωπεύονται μέτοχοι που 
εκπροσωπούν το σύνολο του μετοχικού κεφαλαίου και 
κανείς από αυτούς δεν αντιλέγει στην πραγματοποίησή 
της και στη λήψη αποφάσεων". 

Άρθρο 12 

1. Οι παράγραφοι 3 και 5 του άρθρου 29 του κωδ.ν. 
2190/1920 "περί ανωνύμων εταιρειών", όπως ισχύει, 
αντικαθίστανται και προστίθεται νέα παράγραφος 6, ως 
εξής: 

"3. Εξαιρετικά προκειμένου για αποφάσεις που αφο¬ 
ρούν στη μεταβολή της εθνικότητας της εταιρείας, σε 
μεταβολή του αντικειμένου της επιχείρησης αυτής, σε 
επαύξηση των υποχρεώσεων των μετόχων, σε αύξηση 
του μετοχικού κεφαλαίου μη προβλεπόμενη από το 
καταστατικό, σύμφωνα με το άρθρο 13 (παρ. 1 και 2) 
ή επιβαλλόμενη από διατάξεις νόμων, σε μείωση του 
μετοχικού κεφαλαίου, σε έκδοση δανείου δΓ ομολογιών, 
σε μεταβολή του τρόπου διάθεσης των κερδών, σε 
συγχώνευση, διάσπαση, μετατροπή, αναβίωση, παράτα¬ 
ση της διάρκειας ή διάλυση της εταιρείας, παροχή ή 
ανανέωση εξουσίας προς το διοικητικό συμβούλιο για 


αύξηση του μετοχικού κεφαλαίου ή έκδοση ομολογιακού 
δανείου, σύμφωνα με το άρθρο 13 παρ.1, η συνέλευση 
ευρίσκεται σε απαρτία και συνεδριάζει έγκυρα επί των 
θεμάτων της ημερήσιας διάταξης, όταν παρίστανται ή 
αντιπροσωπεύονται κατ' αυτήν μέτοχοι εκπροσωπούντες 
τα δύο τρίτα (2/3) του καταβεβλημένου μετοχικού κε¬ 
φαλαίου". 

"5. Το καταστατικό μπορεί να ορίζει και άλλα θέματα, 
στα οποία για τη λήψη αποφάσεων απαιτείται η απαρτία 
που προβλέπεται στις παραγράφους 3 και 4 του πα¬ 
ρόντος άρθρου". 

"6. Το καταστατικό μπορεί να ορίζει για όλα ή συ¬ 
γκεκριμένα θέματα μεγαλύτερα ποσοστά απαρτίας από 
τα προβλεπόμενα στις παραγράφους 1 και 3, 4 και 5 
αντίστοιχα, του παρόντος άρθρου. 

Η προβλεπόμενη απαρτία για τα θέματα της παρα¬ 
γράφου 1 δεν μπορεί να ταυτίζεται ή να είναι μεγαλύτερη 
από εκείνη των παραγράφων 3, 4 και 5. 

Σε καμία περίπτωση δεν μπορεί να απαιτείται η εκ¬ 
προσώπηση στη γενική συνέλευση του συνόλου του 
μετοχικού κεφαλαίου". 

2. Η παράγραφος 3 του άρθρου 31 του κωδ.ν. 2190/ 
1920 "περί ανωνύμων εταιρειών", όπως ισχύει, αντικα¬ 
θίσταται και προστίθεται νέα παράγραφος 4, ως εξής: 

"3. Το καταστατικό μπορεί να ορίζει ότι για όλες ή 
συγκεκριμένες αποφάσεις των παραγράφων 1 και 3, 4, 

5 και 6 του άρθρου 29, απαιτούνται μεγαλύτερα ποσοστά 
από αυτά που προβλέπονται, αντίστοιχα, στις παρα¬ 
γράφους 1 και 2 του παρόντος άρθρου". 

"4. Η πρόβλεψη αυξημένης πλειοψηφίας για τα θέματα 
της παραγράφου 1, δεν μπορεί να ταυτίζεται ή να είναι 
μεγαλύτερη από εκείνη που προβλέπεται για τη λήψη 
αποφάσεων για τα θέματα των παραγράφων 3, 4, 5 και 

6 του άρθρου 29. 

Σε καμία περίπτωση δεν μπορεί να απαιτείται πλειο- 
ψηφία ίση με το σύνολο των εκπροσωπούμενων στη 
γενική συνέλευση μετοχών". 

3. Το εδάφιο στ της παραγράφου 1 του άρθρου 34 
του κωδ.ν. 2190/1920 "περί ανωνύμων εταιρειών", όπως 
ισχύει, αντικαθίσταται ως εξής: 

"στ. συγχώνευσης, διάσπασης, μετατροπής, αναβίω¬ 
σης, παράτασης της διάρκειας ή διάλυσης της εταιρείας 
και" 

4. Το εδάφιο α' της παραγράφου 2 του άρθρου 34 
του κωδ.ν. 2190/1920 "περί ανωνύμων εταιρειών", όπως 
ισχύει, αντικαθίσταται και προστίθεται νέο εδάφιο δ', 
ως εξής: 

"α) Οι κατά το άρθρο 13 (παρ. 1 και 2) του παρόντος 
αποφασιζόμενες από το διοικητικό συμβούλιο ή τη 
γενική συνέλευση αυξήσεις κεφαλαίου, καθώς και οι 
επιβαλλόμενες από τις διατάξεις άλλων νόμων". 

"δ) Η κατά το άρθρο 78 του παρόντος απορρόφηση 
ανώνυμης εταιρείας από άλλη ανώνυμη εταιρεία που 
κατέχει το 100% των μετοχών της". 

Άρθρο 13 

1. Το άρθρο 36α του κωδ.ν. 2190/1920 "περί ανω¬ 
νύμων εταιρειών", όπως ισχύει, αντικαθίσταται ως εξής; 

"Αρθρο 36α 

1. Όταν, σύμφωνα με τις διατάξεις που ισχύουν κάθε 
φορά, δεν προβλέπεται η διενέργεια ελέγχου ανώνυμης 
εταιρείας από ορκωτό ελεγκτή, ο έλεγχος διενεργείται 
από ελεγκτές πτυχιούχους ανώτατων σχολών, που 

έχουν άδεια άσκησης οικονομολογικού επαγγέλματος 
από το Οικονομικό Επιμελητήριο Ελλάδος, σύμφωνα με 
τις διατάξεις τσ άρθρου 2 του π.δ/τος 475/1991 (ΦΕΚ 
176 Α). 

2. Οι κατά τα ανωτέρω ελεγκτές δύνανται να επα- 
ναδιορίζονται, όχι όμως για περισσότερες από πέντε 
εταιρικές χρήσεις." 

2. Η παράγραφος 4 του άρθρου 37 του κωδ.ν. 2190/ 
1920 "περί ανωνύμων εταιρειών", όπως ισχύει, αντικα¬ 
θίσταται ως εξής: 

"4. Δεν μπορούν να ορισθούν ελεγκτές εταιρείας, 
πρόσωπα από τα αναφερόμενα στην παράγραφο 1 του 
άρθρου 10 του παρόντος, υπάλληλοι της εταιρείας ή 
εξαρτημένης προς αυτήν εταιρείας, δημόσιοι υπάλληλοι, 
υπάλληλοι νομικών προσώπων δημοσίου δικαίου, τρα¬ 
πεζών και επιχειρήσεων κοινής ωφελείας." 

3. Οι παράγραφοι 3 και 6 του άρθρου 39 του κωδ.ν. 
2190/1920 "περί ανωνύμων εταιρειών" όπως ισχύει, 
αντικαθίστανται ως εξής: 

"3. Με αίτηση μετόχου ή μετόχων που εκπροσωπούν 
το ένα εικοστό (1/20) του καταβεβλημένου μετοχικού 
κεφαλαίου, ο πρόεδρος της συνέλευσης υποχρεούται 
να αναβάλει μία μόνο φορά τη λήψη αποφάσεων από 
τη γενική συνέλευση, τακτική ή έκτακτη, για όλα ή 
ορισμένα θέματα, ορίζοντας ημέρα συνέχισης της συ¬ 
νεδρίασης, αυτήν που ορίζεται στην αίτηση των μετόχων, 
η οποία όμως δεν μπορεί να απέχει περισσότερο από 
τριάντα (30) ημέρες από τη χρονολογία της αναβολής. 

Η μετ αναβολή γενική συνέλευση αποτελεί συνέχιση 
της προηγούμενης και δεν απαιτείται η επανάληψη των 
διατυπώσεων δημοσίευσης της πρόσκλησης των μετό¬ 
χων, σε αυτήν δε, μπορούν να μετάσχουν και νέοι 
μέτοχοι, τηρουμένων των διατάξεων των άρθρων 27 
παρ. 2 και 28". 

"6. Στις περιπτώσεις του δευτέρου εδαφίου της πα¬ 
ραγράφου 4 και της παραγράφου 5 του παρόντος 
άρθρου, τυχόν αμφισβήτηση ως προς το βάσιμο ή μη 
της αιτιολογίας άρνησης παροχής των πληροφοριών, 
επιλύεται από το μονομελές πρωτοδικείο της έδρας 
της εταιρείας, με απόφασή του, που εκδίδεται κατά τη 
διαδικασία των ασφαλιστικόν μέτρων. Με την ίδια α¬ 
πόφαση το δικαστήριο υποχρεώνει και την εταιρεία να 
παράσχει τις πληροφορίες που αρνήθηκε". 

4. Το πρώτο εδάφιο της παραγράφου 3 του άρθρου 
39α του κωδ.ν. 2190/1920 "περί ανωνύμων εταιρειών", 
όπως ισχύει, που προστέθηκε με την παράγραφο 1 του 
άρθρου 6 του ν. 2156/1993 (ΦΕΚ 109 Α'), αντικαθίσταται 
ως εξής: 

"Αρμόδιοι υπάλληλοι της προηγούμενης παραγράφου 
νοούνται οι υπάλληλοι του Υπουργείου Εμπορίου, ως 
και οι υπάλληλοι των νομαρχιακών αυτοδιοικήσεων, που 
υπηρετούν στις αρμόδιες υπηρεσίες ανωνύμων εται¬ 
ρειών και εμπορίου, οριζόμενοι με απόφαση του Υ¬ 
πουργού Εμπορίου, κατηγορίας ΠΕ ή ΤΕ που συμπλη¬ 
ρώνουν οκταετή υπηρεσία και κατηγορίας ΔΕ που συ¬ 
μπληρώνουν δεκαεπταετή υπηρεσία και είναι κάτοχοι 
τουλάχιστον απολυτηρίου λυκείου ή εξατάξιου γυμνα¬ 
σίου." 

5. Το πρώτο εδάφιο της παραγράφου 1 του άρθρου 
40 του κωδ.ν. 2190/1920 "περί ανωνύμων εταιρειών", 
όπως ισχύει, αντικαθίσταται ως εξής: 

"1. Δικαίωμα να ζητήσουν έλεγχο της εταιρείας από 
το μονομελές πρωτοδικείο της περιφέρειας στην οποία 
εδρεύει η εταιρεία, που δικάζει κατά τη διαδικασία της 
εκούσιας δικαιοδοσίας, έχουν οι κατωτέρω και υπό τις 


εξής προϋποθέσεις." 

6. Η παράγραφος 5 του άρθρου 42α του κωδ.ν. 2190/ 
1920 "περί ανωνύμων εταιρειών", όπως ισχύει, αντικα¬ 
θίσταται ως εξής: 

”5. Για να ληφθεί από τη γενική συνέλευση έγκυρη 
απόφαση πάνω στις οικονομικές καταστάσεις που έχουν 
εγκριθεί από το διοικητικό συμβούλιο, πρέπει να έχουν 
υπογράφει από τρία διαφορετικά πρόσωπα, ήτοι από: 
α) τον πρόεδρο του διοικητικού συμβουλίου ή τον 
αναπληρωτή του, β) το διευθύνοντα ή εντεταλμένο 
σύμβουλο και, σε περίπτωση που δεν υπάρχει τέτοιος 
σύμβουλος ή η ιδιότητά του συμπίπτει με εκείνη των 
ανωτέρω προσώπων, από ένα μέλος του διοικητικού 
συμβουλίου που ορίζεται από αυτό και γ) τον υπεύθυνο 
για τη διεύθυνση του λογιστηρίου. 

Οι παραπάνω σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών 
καταστάσεων, οφείλουν να εκθέτουν εγγράφως τις 
αντιρρήσεις τους στη γενική συνέλευση." 

7. Η παρ. 5 του άρθρου 43β του κωδ.ν. 2190/1920 
"περί ανωνύμων εταιρειών", όπως ισχύει, αντικαθίσταται 
ως εξής: 

"5. Το διοικητικό συμβούλιο της ανώνυμης εταιρείας 
οφείλει να δημοσιεύει τα έγγραφα της προηγούμενης 
παραγράφου 4, είκοσι (20) τουλάχιστον ημέρες πριν 
από τη συνεδρίαση της γενικής συνέλευσης: 

α. στο τεύχος ανωνύμων εταιρειών και εταιρειών 
περιορισμένης ευθύνης, σύμφωνα με το άρθρο 7β παρ. 
1 εδάφιο β' και 

β. κατά την κρίση του διοικητικού συμβουλίου σε μία 
ημερήσια πολιτική εφημερίδα που πληροί τις προϋπο¬ 
θέσεις του άρθρου 3 του ν.δ/τος 3757/1957, όπως 
ισχύει, η οποία εκδίδεται στην Αθήνα και έχει ευρύτερη 
κυκλοφορία σε ολόκληρη τη χώρα και σε μία ημερήσια 
οικονομολογική εφημερίδα που πληροί τις προϋποθέσεις 
της παρ. 2 του άρθρου 26. 

Αν η εταιρεία δεν εδρεύει σε δήμο ή κοινότητα του 
νομού Αττικής, τα έγγραφα της παραγράφου 4 πρέπει 
να δημοσιεύονται και σε μία ημερήσια ή εβδομαδιαία 
τουλάχιστον εφημερίδα, από εκείνες που εκδίδονται 
στην έδρα της ή στην πρωτεύουσα του νομού, στον 
οποίο η εταιρεία έχει την έδρα της. Ως προς τις 
εφημερίδες αυτές ισχύουν οι προϋποθέσεις του τελευ¬ 
ταίου εδαφίου της παραγράφου 2 του άρθρου 26." 

Άρθρο 14 

1. Οι παράγραφοι 4 και 5 του άρθρου 49 του κωδ.ν. 
2190/1920 "περί ανωνύμων εταιρειών", όπως ισχύει, 
αντικαθίστανται και προστίθενται παράγραφοι 6 και 7 
ως εξής: 

"4. Οι εκκαθαριστές πρέπει να περατώσουν, χωρίς 
καθυστέρηση, τις εκκρεμείς υποθέσεις της εταιρείας, 
να μετατρέψουν σε χρήμα την εταιρική περιουσία, να 
εξοφλήσουν τα χρέη της και να εισπράξουν τις απαι¬ 
τήσεις αυτής. Μπορούν δε να ενεργήσουν και νέες 
πράξεις, εφόσον με αυτές εξυπηρετούνται η εκκαθάριση 
και το συμφέρον της εταιρείας. 

Οι εκκαθαριστές μπορούν επίσης να εκποιήσουν τα 
ακίνητα της εταιρείας, την εταιρική επιχείρηση στο 
σύνολό της ή κλάδους αυτής ή μεμονωμένα πάγια 
στοιχεία της, αλλά μετά την πάροδο τεσσάρων (4) 
μηνών από τη λύση της. Εντός της προθεσμίας των 
τεσσάρων (4) μηνών από τη λύση της εταιρείας, κάθε 
μέτοχος ή και δανειστής της μπορούν να ζητήσουν 

από το μονομελές πρωτοδικείο της έδρας της εταιρείας, 
το οποίο δικάζει κατά τα άρθρα 739 επ. του Κώδικα 
Πολιτικής Δικονομίας, να καθορίσει την κατώτερη τιμή 
πώλησης των ακινήτων, κλάδων ή τμημάτων ή του 
συνόλου της εταιρείας, η απόφαση δε αυτού δεσμεύει 
τους εκκαθαριστές και δεν υπόκειται σε τακτικά ή 
έκτακτα ένδικα μέσα." 

"5. Οι ετήσιες οικονομικές καταστάσεις, καθώς και οι 
οικονομικές καταστάσεις πέρατος της εκκαθάρισης ε- 
γκρίνονται από τη γενική συνέλευση. 

Κατ' έτος τα αποτελέσματα της εκκαθάρισης υπο¬ 
βάλλονται στη γενική συνέλευση των μετόχων με έκθεση 
των αιτίων τα οποία παρεμπόδισαν το τέλος της εκ¬ 
καθάρισης. 

Μετά το πέρας της εκκαθάρισης, οι εκκαθαριστές 
καταρτίζουν τις τελικές οικονομικές καταστάσεις τις 
οποίες δημοσιεύουν στο τεύχος ανωνύμων εταιρειών 
και εταιρειών περιορισμένης ευθύνης της Εφημερίδας 
της Κυβερνήσεως, αποδίδουν τις εισφορές των μετόχων 
και διανέμουν το υπόλοιπο προϊόν της εκκαθάρισης 
της εταιρικής περιουσίας στους μετόχους, κατά το λόγο 
της συμμετοχής τους στο καταβεβλημένο μετοχικό 
κεφάλαιο." 

"6. Το στάδιο της εκκαθάρισης δεν μπορεί να υπερβεί 
την πενταετία, από την ημερομηνία έναρξης της εκ¬ 
καθάρισης, οπότε και η εταιρεία διαγράφεται από το 
μητρώο ανωνύμων εταιρειών. 

Για τη συνέχιση της εκκαθάρισης πέραν της πενταε¬ 
τίας απαιτείται ειδική άδεια του Υπουργού Εμπορίου. 
Το στάδιο όμως της εκκαθάρισης δεν μπορεί σε καμία 
περίπτωση να υπερβεί τη δεκαετία." 

"7. Ο διορισμός εκκαθαριστών συνεπάγεται αυτοδι¬ 
καίως την παύση της εξουσίας του διοικητικού συμβου¬ 
λίου. 

Οσον αφορά τους εκκαθαριστές, εφαρμόζονται ανα- 
λόγως οι διατάξεις για το διοικητικό συμβούλιο. Οι 
συζητήσεις και οι αποφάσεις των εκκαθαριστών κατα- 
χωρούνται περιληπτικά στο βιβλίο πρακτικών του διοι¬ 
κητικού συμβουλίου. 

Η γενική συνέλευση μπορεί να διορίζει και ένα μόνον 
εκκαθαριστή, εφόσον το καταστατικό δεν ορίζει διαφο¬ 
ρετικά". 

2 Στο άρθρο 53 του κωδ.ν. 2190/1920 "περί ανω¬ 
νύμων εταιρειών", όπως ισχύει, προστίθεται παράγραφος 
4 που έχει ως εξής: 

"4. Η αμοιβή των ελεγκτών Α.Ε. που διενεργούν τον 
κατά την παράγραφο 1 του παρόντος άρθρου έλεγχο 
καθορίζεται, μετά το πέρας του ελέγχου, από τον 
Υπουργό Εμπορίου και καταβάλλεται υποχρεωτικά από 
την εταιρεία στην οποία διενεργήθηκε ο έλεγχος." 

Άρθρο 15 

1. Η υπό των άρθρων 54 έως και 63γ του κωδ.ν. 
2190/1920 προβλεπόμενη χρηματική ποινή, ορίζεται στο 
ποσό των δραχμών 300.000, κατ' ελάχιστον, τροπο- 
ποιουμένων ως προς το σημείο αυτό των άρθρων αυτών. 

2. Προστίθεται άρθρο 63δ στον κωδ.ν 2190/1920 
που έχει ως εξής: 

"Άρθρο 63δ 

Για κάθε εκπρόθεσμη υποβολή στην αρμόδια επο- 
πτεύουσα Δημόσια Αρχή, πράξεων και στοιχείων των 
ανωνύμων εταιρειών, που προβλέπονται στα άρθρα 11 
παράγραφος 5, 20 παράγραφος 7, 26α παράγραφος 2 
και 43β παράγραφοι 3 και 6, επιβάλλεται πρόστιμο 


50.000 δραχμών υπέρ του Δημοσίου. 

Ο τρόπος επιβολής του προστίμου, η αναπροσαρμογή 
του ύψους αυτού, καθώς και η διαδικασία είσπραξής 
του, ρυθμίζονται με κοινή απόφαση των Υπουργών 
Οικονομικών και Εμπορίου, που δημοσιεύεται στην Ε¬ 
φημερίδα της Κυβερνήσεως." 

Άρθρο 16 

Τα άρθρα 66 του κωδ.ν. 2190/1920 "περί ανωνύμων 
εταιρειών", όπως ισχύει και 51 του ν. 3190/1955 "περί 
εταιρειών περιορισμένης ευθύνης", όπως ισχύει σήμερα, 
αντικαθίστανται ως εξής: 

"1. Η μετατροπή ανώνυμης εταιρείας σε εταιρεία 
περιορισμένης ευθύνης, γίνεται με απόφαση της γενικής 
συνέλευσης, που λαμβάνεται σύμφωνα με τις διατάξεις 
των άρθρων 29 παρ. 3 και 4 και 31 παρ. 2, μετά από 
προηγούμενη εκτίμηση του ενεργητικού και παθητικού 
της, σύμφωνα με το άρθρο 9 του παρόντος. 

Στην περίπτωση αυτή, το εταιρικό κεφάλαιο δεν μπορεί 
να υπολείπεται από το ελάχιστο όριο που προβλέπεται 
από το άρθρο 4 του ν. 3190/1955, όπως ισχύει, εκτός 
αν η διαφορά αυτή καλυφθεί με νέα εισφορά των 
εταίρων. 

Η απόφαση της γενικής συνέλευσης πρέπει νοΓ πε- 
ριβληθεί τον τύπο του συμβολαιογραφικού εγγράφου 
και να περιλαμβάνονται σε αυτήν οι όροι του καταστα¬ 
τικού της εταιρείας περιορισμένης ευθύνης. 

2. Από τη συντέλεση των κατά το άρθρο 8 του ν. 
3190/1955 δημοσιεύσεων και παράλληλα των διατυπώ¬ 
σεων δημοσιότητας του άρθρου 7β για τη γενόμενη 
μετατροπή, η μετατρεπόμενη ανώνυμη εταιρεία συνε¬ 
χίζεται υπό τον τύπο εταιρείας περιορισμένης ευθύνης. 
Πριν από την ολοκλήρωση των πιο πάνω διατυπώσεων 
δημοσιότητας, η μετατροπή δεν παράγει κανένα απο¬ 
τέλεσμα. Μετά την επέλευση της μετατροπής οι εκ¬ 
κρεμείς δίκες συνεχίζονται χωρίς να επέρχεται διακοπή 
τους." 

Άρθρο 17 

Η παράγραφος 2 του άρθρου 67 του κωδ.ν. 2190/1920 
περί ανωνύμων εταιρειών", όπως ισχύει, αντικαθίσταται 
και προστίθεται παράγραφος 3, ως εξής: 

"2. Μετατροπή της ομόρρυθμης ή ετερόρρυθμης ε¬ 
ταιρείας σε ανώνυμη εταιρεία, εφόσον δεν προβλέπεται 
διαφορετικά στο καταστατικό της, γίνεται με απόφαση 
όλων των εταίρων, μετά από προηγούμενη εκτίμηση 
του ενεργητικού και παθητικού της, σύμφωνα με το 
άρθρο 9. 

Στην περίπτωση αυτή, το μετοχικό κεφάλαιο δεν 
μπορεί να υπολείπεται από το ελάχιστο όριο που προ¬ 
βλέπει το άρθρο 8, εκτός αν η διαφορά καλυφθεί με 
νέα εισφορά των εταίρων. Η απόφαση των εταίρων, η 
οποία περιλαμβάνει τους όρους του καταστατικού της 
ανώνυμης εταιρείας, καθώς και τη σύνθεση του πρώτου 
διοικητικού συμβουλίου και των ελεγκτών της πρώτης 
εταιρικής χρήσης, πρέπει να περιβληθεί τον τύπο του 
συμβολαιογραφικού εγγράφου και να υποβληθεί στον 
Υπουργό Εμπορίου για έγκριση, σύμφωνα με το άρθρο 
4. Η παραπάνω απόφαση, μαζί με τη σχετική έγκριση, 
υπόκειται στις διατυπώσεις δημοσιότητας του άρθρου 
7β, παράλληλα δε και στις διατυπώσεις δημοσιότητας 
των άρθρων 42, 43 και.44 του Εμπορικού Νόμου, όπως 
ισχύουν και εφαρμόζονται. Πριν από την ολοκλήρωση 

των πιο πάνω διατυπώσεων δημοσιότητας η μετατροπή 
δεν παράγει κανένα αποτέλεσμα, μετά δε την τήρηση 
αυτών η μετατρεπόμενη εταιρεία συνεχίζεται υπό τον 
τύπο της ανώνυμης εταιρείας. 

Οι εκκρεμείς δίκες συνεχίζονται χωρίς να επέρχεται 
διακοπή τους. 

Κάθε εταίρος λαμβάνει μετοχές ανάλογα με την αξία 
της εταιρικής του μερίδας. 

Η επωνυμία της μετατραπείσας εταιρείας μπορεί να 
διατηρηθεί εφαρμοζομένης και της διατάξεως του άρ¬ 
θρου 5. Οι ομόρρυθμοι εταίροι της ομόρρυθμης ή ετε¬ 
ρόρρυθμης εταιρείας, η οποία μετετράπη, εξακολουθούν 
να ευθύνονται και μετά τη μετατροπή εις ολόκληρον 
και απεριόριστα για τις εταιρικές υποχρεώσεις που 
ανελήφθησαν μέχρι της ολοκληρώσεως των κατά τις 
διατάξεις του παρόντος διατυπώσεων δημοσιότητας, 
εκτός αν οι δανειστές της εταιρείας συγκατατέθηκαν 
εγγράφως για τη μετατροπή της εταιρείας." 

"3. Στις από μετατροπή προερχόμενες εταιρείες μπο¬ 
ρούν να εισέλθουν και νέοι μέτοχοι". 

Άρθρο 18 

Η παράγραφος 1 του άρθρου 89 του κωδ.ν.2190/1920 
"περί’ανωνύμων εταιρειών", όπως ισχύει, αντικαθίσταται 
ως εξής: 

"1. Σε περίπτωση διάσπασης ανώνυμης εταιρείας με 
απορρόφηση και με σύσταση νέων εταιρειών, κατά τα 
προβλεπόμενα από την παρ. 4 του άρθρου 81, εφαρ¬ 
μόζονται αναλόγως οι διατάξεις των άρθρων 82 έως 
και 87 και του άρθρου 88, κατά περίπτωση." 

Άρθρο 19 

Στο τέλος του τελευταίου εδαφίου της παραγράφου 
2 του άρθρου 3 του ν. 2166/1993 προστίθεται η εξής 
φράση: 

"ή από την κατά το άρθρο 9 του κωδ. ν. 2190/1920 
προβλεπόμενη επιτροπή εμπειρογνωμόνων." 

Άρθρο 20 

Οι παράγραφοι 6 και 7 του άρθρου 15 του ν. 1958/1991 
(ΦΕΚ 122 Α') αντικαθίστανται ως εξής: 

"6. Η κατά την ισχύουσα νομοθεσία για τις ανώνυμες 
εταιρείες εποπτεία, ως προς τη σύσταση, τροποποίηση 
και λειτουργία των αθλητικών ανωνύμων εταιρειών, α¬ 
σκείται από τον Υπουργό Εμπορίου, σύμφωνα με τις 
διατάξεις του κωδ.ν. 2190/1920 "περί ανωνύμων εται¬ 
ρειών", καταργουμένης κάθε άλλης αντίθετης ως προς 
την εποπτεία διάταξης του νόμου τούτου." 

"7. Το μητρώο των αθληπκών ανωνύμων εταιρειών 
τηρείται στην αρμόδια κεντρική υπηρεσία του Υπουρ¬ 
γείου Εμπορίου, σύμφωνα με το άρθρο 7β παρ.8 του 
κωδ.ν. 2190/1920 "περί ανωνύμων εταιρειών." 

Άρθρο 21 

Με προεδρικό διάταγμα, που εκδίδεται ύστερα από 
πρόταση του Υπουργού Εμπορίου, κωδικοποιούνται σε 
ενιαίο κείμενο οι διατάξεις του κωδ.ν. 2190/1920, όπως 
μεταγενέστερα έχουν τροποποιηθεί και συμπληρωθεί, 
με τον τίτλο "κωδ.ν. 2190/1920". 

Κατά την κωδικοποίηση αυτή επιτρέπεται η νέα διάρ¬ 
θρωση της νομοθετικής ύλης, η συγχώνευση, ο χωρισμός 


και η δημιουργία νέων άρθρων, η φραστική διευκρίνιση, 
η μεταφορά στη δημοτική, η διόρθωση και η προσαρμογή 
της ορολογίας, χωρίς να αλλοιώνεται η έννοια των 
ισχυουσών διατάξεων. 

Άρθρο 22 

1. Για όσους υπαλλήλους του Ταμείου Λαϊκών Αγορών 
ο τερματισμός της συντάξιμης υπηρεσίας τους ανάγεται 
σε χρόνο μετά την 1.1.1996, το ύψος της εφάπαξ 
αποζημίωσης, όπως αυτή προσδιορίζεται με το ν. 169/ 
1975, αυξάνεται κατά ποσοστό 51%. 

2. Με απόφαση του Υπουργού Εμπορίου, που εκδίδεται 
ύστερα από γνώμη του Διοικητικού Συμβουλίου του 
Ταμείου Λαϊκών Αγορών και δημοσιεύεται στην Εφημε¬ 
ρίδα της Κυβερνήσεως, ορίζεται ποσοστιαία αύξηση στο 
ύψος της παρεχόμενης, σύμφωνα με τις διατάξεις του 
ν. 169/1975 "περί συμπληρώσεως του α.ν. 1470/1938 
και 4153/1961", εφάπαξ αποζημίωσης στους εξερχόμε- 
νους της υπηρεσίας μόνιμους υπαλλήλους του Ταμείου. 
Η ποσοστιαία αύξηση της πιο πάνω εφάπαξ αποζημίωσης 
δεν μπορεί να υπολείπεται της αντίστοιχης που χορη¬ 
γείται κάθε φορά στο εφάπαξ βοήθημα των δικαιούχων 
του Ταμείου Προνοίας Δημοσίων Υπαλλήλων. 

Άρθρο 23 

1. Τα ιδιωτικά σχολεία γενικής, τεχνικής και επαγ¬ 
γελματικής εκπαίδευσης, τα κάθε είδους φροντιστήρια, 
τα εργαστήρια ελευθέρων σπουδών και οι ιδιωτικοί 
βρεφονηπιακοί και παιδικοί σταθμοί μπορούν να αυξή¬ 
σουν τα δίδακτρά τους για το σχολικό έτος 1995-1996 
μέχρι ποσοστό επτά τοις εκατό (7%) στα εισπραχθέντα 
δίδακτρα του προηγούμενου σχολικού έτους 1994-1995. 

2. Τα ιδιωτικά Ινστιτούτα Επαγγελματικής Κατάρτισης 
μπορούν να αυξήσουν τα δίδακτρά τους για το σχολικό 
έτος 1995-1996 μέχρι ποσοστό πέντε τοις εκατό (5%) 
στα εισπραχθέντα δίδακτρα του προηγούμενου σχολικού 
έτους 1994-1995. 

3. Τα ιδιωτικά εκπαιδευτήρια, που από το καταστατικό 
τους είναι ιδρύματα μη κερδοσκοπικού χαρακτήρα, μπο¬ 
ρούν να αναπροσαρμόζουν τα δίδακτρά τους για το 
σχολικό έτος 1995-1996 έναντι των διδάκτρων σχολικού 
έτους 1994-1995 και πέραν του ποσοστού επτά τοις 
εκατό (7%), αλλά μόνο μέχρι ποσοστού που θα καλύπτει 
τις νομοθετημένες και ανελαστικές δαπάνες τους. 

Τα εν λόγω εκπαιδευτήρια υποχρεούνται να παρέχουν 
στους ελεγκτές του Υπουργείου Εμπορίου τα στοιχεία 
που τους ζητούνται και με τα οποία θα αποδεικνύεται 
ότι η γενόμενη αύξηση δεν υπερβαίνει το ύψος των 
νομοθετημένων και των ανελαστικών δαπανών τους. 

4. Στην έννοια του όρου "δίδακτρα" περιλαμβάνονται 
και τα κάθε φύσης ποσά, που εισπράττονται από τα 
ιδιωτικά σχολεία γενικής, τεχνικής και επαγγελματικής 
εκπαίδευσης, τα κάθε είδους φροντιστήρια, τα εργα¬ 
στήρια ελευθέρων σπουδών, τους ιδιωτικούς βρεφονη¬ 
πιακούς και παιδικούς σταθμούς και από τα ιδιωτικά Ιν¬ 
στιτούτα Επαγγελματικής Κατάρτισης, για παροχή πρό¬ 
σθετων υπηρεσιών που συνδέονται με την εκπαιδευτική 
υπηρεσία, όπως τροφεία, έξοδα μεταφοράς, δαπάνες 
για εκμάθηση ξένων γλωσσών, μουσικής, χορού ή για 
φροντιστηριακά μαθήματα κ.λπ.. 

5. Πληρωμές, που τυχόν έχουν γίνει για το σχολικό 
έτος 1995-1996 με την προοπτική αύξησης, θεωρούνται 
ότι έχουν δοθεί έναντι των ετήσιων ποσών που προ- 

κύπτουν από τις ρυθμίσεις των προηγούμενων παρα¬ 
γράφων του παρόντος άρθρου. Τα επιπλέον εισπρα- 
χθέντα ποσά επιστρέφονται. 

6. Οι ιδιοκτήτες των ιδιωτικών σχολείων γενικής, 
τεχνικής και επαγγελματικής εκπαίδευσης, των κάθε 
είδους φροντιστηρίων, των εργαστηρίων ελευθέρων 
σπουδών, των ιδιωτικών βρεφονηπιακών και παιδικών 
σταθμών και των Ιδιωτικών Ινστιτούτων Επαγγελματικής 
Κατάρτισης, καθώς και τα ιδρύματα της παρ. 3 του 
παρόντος άρθρου, που εισπράττουν δίδακτρα με την 
παραπάνω έννοια, κατά παράβαση των παραγράφων 1 
έως και 3 του παρόντος άρθρου, τιμωρούνται με πρό¬ 
στιμο από πενήντα χιλιάδες (50.000) δραχμές έως 
πεντακόσιες χιλιάδες (500,000) δραχμές ανά μαθητή, 
για τον οποίο εισπράττονται τα δίδακτρα αυτά. Το 
πρόστιμο αυτό επιβάλλεται με απόφαση του οικείου 
νομάρχη. 

7. Στις διατάξεις του παρόντος άρθρου δεν υπάγονται 
σχολεία ή φροντιστήρια ξένων γλωσσών, που λειτουρ¬ 
γούν με βάση διμερείς μορφωτικές συμβάσεις - συμ¬ 
φωνίες, καθώς και σχολεία που εφαρμόζουν μόνον ξένο 
εκπαιδευτικό πρόγραμμα και δέχονται προς φοίτηση 
μόνο μαθητές ξένης υπηκοότητας. 

Άρθρο 24 

1. Βιομηχανικές μεταποιηπκές επιχειρήσεις και επι¬ 
χειρήσεις επεξεργασίας υγρών καυσίμων και υγραερίων, 
καθώς και επιχειρήσεις εναποθήκευσης εύφλεκτων το- 
ξικών ή εκρηκτικών υλών που υποχρεούνται από την 
κείμενη νομοθεσία στην πραγματοποίηση έργων για την 
αντιμετώπιση Βιομηχανικών Ατυχημάτων Μεγάλης Έ¬ 
κτασης (Β.Α.Μ.Ε.) και οι οποίες προβαίνουν σε: 

α) δαπάνες για τη δημιουργία τεχνολογικής υποδομής 
και διαδικασιών για την αντιμετώπιση Β.Α.Μ.Ε.,, 

β) δαπάνες για ανάπτυξη - εφαρμογή εναλλακτικών, 
χαμηλού κινδύνου, παραγωγικών λειτουργιών, 

γ) δαπάνες για ανάπτυξη - εφαρμογή συστημάτων 
ανίχνευσης και προειδοποίησης κινδύνων, 

δ) δαπάνες για ανάπτυξη - εφαρμογή ή βελτιστο¬ 
ποίηση, μετά από αξιολόγηση, κατασταλτικών τεχνο¬ 
λογιών, δύνανται να επιχορηγούνται από το Πρόγραμμα 
Δημοσίων Επενδύσεων. Στις ανωτέρω δαπάνες συμπε- 
ριλαμβάνεται και το κόστος της σχετικής μελέτης που 
προηγήθηκε της εφαρμογής, οι δαπάνες που θα αφο¬ 
ρούν στις ανάγκες εκπαίδευσης του προσωπικού, που 
μπορεί να δημιουργηθούν από τις ανωτέρω εφαρμογές, 
καθώς και οι δαπάνες μεταφοράς τεχνολογίας, αποτε¬ 
λεσμάτων έρευνας και γνώσεων, που μπορεί να απαι¬ 
τηθούν. 

2. Το ύψος της επιχορήγησης ορίζεται σε ποσοστό 
40% επί του συνόλου των δαπανών. 

3. Η υπαγωγή των δαπανών των επιχειρήσεων της 
παρ. 1 στις διατάξεις του παρόντος άρθρου γίνεται με 
απόφαση του Υπουργού Βιομηχανίας, Ενέργειας και 
Τεχνολογίας, που εκδίδεται μετά από γνωμοδότηση της 
Γνωμοδοτικής Επιτροπής Β.Α.Μ.Ε. της παρ. 4 του 
παρόντος άρθρου. 

Η Επιτροπή αυτή γνωμοδοτεί βάσει ειδικών κριτηρίων, 
που καθορίζοντται με απόφαση του Υπουργού Βιομη¬ 
χανίας, Ενέργειας και Τεχνολογίας, που δημοσιεύεται 
στην Εφημερίδα της Κυβερνήσεως. Στην ίδια απόφαση 
καθορίζεται ο τόπος και ο χρόνος υποβολής των αι¬ 
τήσεων υπαγωγής, οι επιλέξιμες δαπάνες, οι προϋπο¬ 
θέσεις υπαγωγής, τα δικαιολογητικά, ο τρόπος ελέγχου 
και εκταμίευσης, καθώς και κάθε συναφής λεπτομέρεια 


που δεν αναφέρεται στο παρόν άρθρο, με γνώμονα 
την υποστήριξη δράσεων για την πρόληψη, τον περιο¬ 
ρισμό και την καταστολή κινδύνων από Βιομηχανικά 
Ατυχήματα Μεγάλης Έκτασης. 

4. Με απόφαση του Υπουργού Βιομηχανίας, Ενέργειας 
και Τεχνολογίας, που δημοσιεύεται στην Εφημερίδα της 
Κυβερνήσεως, συνιστάται στη Γενική Γραμματεία Βιο¬ 
μηχανίας Γνωμοδοτική Επιτροπή Β.Α.Μ.Ε. και ορίζεται 
η σύνθεσή της. 

Η Επιτροπή αυτή γνωμοδοτεί στον Υπουργό Βιομη¬ 
χανίας, Ενέργειας και Τεχνολογίας, για την υπαγωγή 
ή μη στις διατάξεις του παρόντος άρθρου των υπο¬ 
βαλλόμενων αιτήσεων επιχορήγησης και για κάθε άλλο 
σχετικό θέμα. Με όμοια απόφαση συγκροτείται η ανω¬ 
τέρω Επιτροπή και ορίζεται ο κανονισμός λειτουργίας 
της. Στα μέλη της Επιτροπής καταβάλλεται αποζημίωση, 
κατά παρέκκλιση των διατάξεων των άρθρων 18 του 
ν. 1505/1984 και 8 του ν. 1810/1988. Το ύψος της 
αμοιβής καθορίζεται με Κ.Υ.Α. των Υπουργών Οικονο¬ 
μικών και Βιομηχανίας, Ενέργειας και Τεχνολογίας, που 
δημοσιεύεται στην Εφημερίδα της Κυβερνήσεως και 
βαρύνει το Πρόγραμμα Δημοσίων Επενδύσεων του Υ¬ 
πουργείου Βιομηχανίας, Ενέργειας και Τεχνολογίας. 

5. Για την υποβοήθηση του έργου της η Γνωμοδοπκή 
Επιτροπή Β.Α.Μ.Ε. μπορεί να αναθέτει σε εξωτερικό 
εμπειρογνώμονα, ειδικό σε Β.Α.Μ.Ε., το έργο της γνω¬ 
μοδότησης ή της αξιολόγησης της πληρότητας αίτησης 
επιχορήγησης και της καταλληλότητας των προτεινό- 
μενων σε αυτήν έργων. 

Με υπουργική απόφαση δύναται να καθορίζονται τα 
ειδικά προσόντα, οι ,τρουπρθέσεις που θα πρέπει να 
πληρεί ο εμπειρογνώμονας αυτός, οι όροι ανάθεσης, 
το είδος της σύμβασης, ο χρόνος που θα διαρκεί, η 
αμοιβή του, καθώς και ο τρόπος καταβολής της. 

Η αμοιβή που θα προβλεφθεί θα βαρύνει το Πρόγραμμα 
Δημοσίων Επενδύσεων του Υπουργείου Βιομηχανίας, 
Ενέργειας και Τεχνολογίας. 

Άρθρο 25 

Επικουρική ασφάλιση 

Οι υπάλληλοι της Γραμματείας της Επιτροπής Αντα¬ 
γωνισμού υπάγονται ως προς την επικουρική τους 
ασφάλιση στο Ταμείο Αρωγής Υπαλλήλων Υπουργείου 
Εμπορίου. Οσοι προέρχονται από άλλες υπηρεσίες 
διατηρούν το Ταμείο Επικουρικής Ασφάλισης της προη¬ 
γούμενης υπηρεσίας τους. 

Άρθρο 26 

Στο άρθρο 4 του κωδ. ν. 2190/1920 προστίθεται 
παράγραφος 5, η οποία έχει ως εξής: 

"5. Η απόρριψη από τον Υπουργό Εμπορίου αίτησης 
για την παροχή άδειας σύστασης ανωνύμου εταιρείας 
ή για την έγκριση τροποποίησης καταστατικού ή για 
την εγκατάσταση υποκαταστήματος αλλοδαπής εται¬ 
ρείας στην Ελλάδα, κατά το άρθρο 50 και επόμενα του 
παρόντος νόμου, γίνεται μετά από γνώμη της Επιτροπής 
Ανωνύμων Εταιρειών, που αποτελείται από: 

α) το νομικό σύμβουλο του Υπουργείου Εμπορίου ή 
το νόμιμο αναπληρωτή του, 

β) τον προϊστάμενο της Διεύθυνσης Ανωνύμων Ε¬ 
ταιρειών και Πίστεως ή τον προϊστάμενο της Διεύθυνσης 
Ασφαλιστικών Επιχειρήσεων και Αναλογιστικής του Υ¬ 
πουργείου Εμπορίου, κατά περίπτωση, σναπληρούμε- 
νους από τους νόμιμους αναπληρωτές τους, 

γ) έναν καθηγητή εμπορικού δικαίου που ορίζεται με 
τον αναπληρωτή του από τον Υπουργό Εμπορίου και 

δ) ένα δικηγόρο παρ' Αρείω Πάγω, ειδικευμένο σε 
θέματα εμπορικού δικαίου, υποδεικνυόμενο με τον α¬ 
ναπληρωτή του από το Σύνδεσμο Ανωνύμων Εταιρειών 
και Ε.Π.Ε., 

ε) ένα δικηγόρο παρ' Αρείω Πάγω ειδικευμένο σε 
θέματα εμπορικού δικαίου, υποδεικνυόμενο από το Σύν¬ 
δεσμο Ελλήνων Εμπορικολόγων. 

Ο πρόεδρος με τον αναπληρωτή του ορίζεται από 
τον Υπουργό Εμπορίου. 

Χρέη γραμματέως εκτελεί υπάλληλος της Διεύθυνσης 
Ανωνύμων Εταιρειών και Πίστεως του Υπουργείου Ε¬ 
μπορίου, που ορίζεται με τον αναπληρωτή του από τον 
Υπουργό Εμπορίου. 

Ο Υπουργός Εμπορίου δικαιούται να ζητά γνωμοδό¬ 
τηση της Επιτροπής αυτής και για άλλα θέματα που 
αφορούν τις ανώνυμες εταιρείες. 

Με κοινή απόφαση των Υπουργών Οικονομικών και 
Εμπορίου καθορίζεται κάθε φορά το ποσό του παρα- 
βόλου, που υποχρεούται ο ενδιαφερόμενος να κατα¬ 
βάλλει στο Δημόσιο Ταμείο, για όλες τις περιπτώσεις 
που ζητείται η γνώμη της Επιτροπής, καθώς και η 
αποζημίωση που καταβάλλεται στον πρόεδρο και τα 
μέλη της επιτροπής, κατά παρέκκλιση των διατάξεων 
των άρθρων 18 του ν. 1505/1984 και 8 του ν. 1810/1988. 

Η Επιτροπή Ανωνύμων Εταιρειών βρίσκεται σε απαρτία 
όταν παρευρίσκονται τρία (3) τουλάχιστον μέλη της". 

Άρθρο 27 

•ϊ. 

Στο άρθρο 7 παρ. 4 εδάφ. α' του ν. 2081/1992, όπως 
τροποποιήθηκε με το άρθρο 30 παρ. 1 του ν. 2115/1993, 
προστίθεται εδάφιο β', το οποίο έχει ως εξής: 

Ή θητεία των μελών των οργάνων διοίκησης των 
Επιμελητηρίων, στα οποία δεν έχουν διενεργηθεί ε¬ 
κλογές μέχρι της δημοσιεύσεως του παρόντος νόμου, 
παύει αυτοδικαίως από της δημοσιεύσεως του παρόντος 
νόμου στην Εφημερίδα της Κυβερνήσεως. 

Το μονομελές πρωτοδικείο της έδρας του Επιμελη¬ 
τηρίου, κατόπιν αιτήσεως της εποπτεύουσας αρχής, 
δικάζον ανεκκλήτως, κατά τη διαδικασία των άρθρων 
686 επ. του Κώδικα Πολιτικής Δικονομίας, ορίζει πε¬ 
νταμελή προσωρινή Διοικούσα Επιτροπή από τα μέλη 
του Επιμελητηρίου. 

Η Επιτροπή αυτή οφείλει εντός ανατρεπτικής προ¬ 
θεσμίας τριών (3) μηνών από του διορισμού της να 
διενεργήσει εκλογές, σύμφωνα με την κείμενη περί 
Επιμελητηρίων νομοθεσία. Η θητεία του Δ υικητικού 
Συμβουλίου που θα εκλεγεί λήγει στον ίδιο χρόνο λήξης 
της θητείας των Διοικητικών Συμβουλίων των λοιπών 
Επιμελητηρίων·. 

Άρθρο 28 

Οι παράγραφοι 1 και 4 του άρθρου 19 του ν. 3190/1955 
'περί εταιρειών περιορισμένης ευθύνης" αντικαθίστανται 
ως εξής: 

"1. Η διαχείριση που έχει ανατεθεί με το καταστατικό 
σε έναν ή περισσότερους εταίρους για ορισμένο χρόνο 
μπορεί να ανακληθεί από το μονομελές πρωτοδικείο 
κατά τη διαδικασία της εκούσιας δικαιοδοσίας (άρθρο 
739 επ. του Κώδικα Πολιτικής Δικονομίας) μόνο για 
σπουδαίο λόγο, εφόσον ελήφθη για αυτό καταφατική 
απόφαση από τη συνέλευση των εταίρων. Τέτοια από¬ 
φαση δεν απαιτείται όταν υπάρχουν δύο μόνο εταίροι. 


Σε περίπτωση επείγοντος αποφασίζει προσωρινά το 
μονομελές πρωτοδικείο κατά τη διαδικασία του άρθρου 
686 επ. του Κώδικα Πολιτικής Δικονομίας. 

Η διαχείριση, που έχει ανατεθεί με το καταστατικό 
σε εταίρους για χρόνο μη ορισμένο, ανακαλείται με 
απόφαση της συνέλευσης των εταίρων οποτεδήποτε 
με την επιφύλαξη της τυχόν αξιώσεως για αποζημίωση". 

"4. Η διαχείριση, που έχει ανατεθεί με απόφαση της 
συνέλευσης των εταίρων σε εταίρους ή σε τρίτους μη 
εταίρους για ορισμένο χρόνο, ανακαλείται με απόφαση 
της συνέλευσης των εταίρων οποτεδήποτε με την 
επιφύλαξη της τυχόν αξιώσεως για αποζημίωση. 

Εάν οι εταίροι είναι δύο, σε περίπτωση διαφωνίας, η 
διαχείριση μπορεί να ανακληθεί από το δικαστήριο μόνο 
για σπουδαίο λόγο, χωρίς απόφαση της συνέλευσης 
των εταίρων. 

Σε περίπτωση επείγοντος αποφασίζει προσωρινά το 
μονομελές πρωτοδικείο κατά τη διαδικασία του άρθρου 
686 επ. του Κώδικα Πολιτικής Δικονομίας". 

Άρθρο 29 

Μετά την παρ. 3 του άρθρου 39α του κωδ. ν. 2190/1920 
"περί ανωνύμων εταιρειών", όπως ισχύει, που προστέ¬ 
θηκε με την παρ. 1 του άρθρου 6 του ν. 2156/1993 
(ΦΕΚ 109 Α'), προστίθεται παρ. 4, που έχει ως εξής: 

"4. Με κοινή απόφαση των Υπουργών Προεδρίας της 
Κυβέρνησης, Οικονομικών και Εμπορίου συνιστάται ει¬ 
δικός λογαριασμός στην Τράπεζα της Ελλάδος, στον 
οποίο περιέρχονται τα έσοδα από ειδική εισφορά πο¬ 
σοστού επτά τοις εκατό (7%), που επιβάλλεται επί των 
τελών δημοσιεύσεως στην Εφημερίδα της Κυβερνήσεως 
των πράξεων και στοιχείων των ανωνύμων εταιρειών 
που υπόκεινται σε δημοσιότητα, σύμφωνα με τις δια¬ 
τάξεις του άρθρου 7α του κωδ. ν. 2190/1920, υπέρ 
των υπαλλήλων του Υπουργείου Εμπορίου. 

Με απόφαση του Υπουργού Εμπορίου καθορίζονται 
οι προϋποθέσεις διάθεσης της κατά τα ανωτέρω ει¬ 
σφοράς στους υπαλλήλους, ως και κάθε άλλη λεπτο¬ 
μέρεια που είναι αναγκαία για την εφαρμογή των δια¬ 
τάξεων της παραγράφου αυτής". 

Άρθρο 30 

1. Συνιστάται στο Υπουργείο Εμπορίρυ ειδική επιτροπή 
για τη σύνταξη νέου Αγορανομικού Κώδικα. 

2. Ο πρόεδρος και τα μέλη της επιτροπής ορίζονται 
με κοινή απόφαση των Υπουργών Δικαιοσύνης και Ε¬ 
μπορίου, από καθηγητές πανεπιστημίου, δικαστικούς 
λειτουργούς, ειδικούς επιστήμονες και υπαλλήλους του 
Υπουργείου Εμπορίου. Ο αριθμός των μελών της επι¬ 
τροπής δεν μπορεί να υπερβαίνει τα εννέα (9). Γραμ¬ 
ματέας της επιτροπής ορίζεται υπάλληλος του Υπουρ¬ 
γείου Εμπορίου. 

3. Η επιτροπή περατώνει το έργο της μέσα στην 
προθεσμία που ορίζει η απόφαση. Η προθεσμία αυτή 
μπορεί να παραταθεί με νέα κοινή απόφαση των Υ¬ 
πουργών Δικαιοσύνης και Εμπορίου. 

4. Στον πρόεδρο και τα μέλη της επιτροπής κατα¬ 
βάλλεται αποζημίωση, που καθορίζεται με κοινή απόφαση 
των Υπουργών Οικονομικών και Εμπορίου, κατά παρέκ¬ 
κλιση των διατάξεων των άρθρων 18 του ν. 1505/1984 
και 8 του ν. 1810/1988. 

5. Ο Κώδικας της παραγράφου 1 θα κυρωθεί με τη 
διαδικασία του άρθρου 76 παρ. 6 του Συντάγματος. 

Άρθρο 31 

Η ισχύς των διατάξεων αυτού του νόμου, εφόσον από 
αυτές δεν ορίζεται διαφορετικά, αρχίζει από τη δημο¬ 
σίευσή του στην Εφημερίδα της Κυβερνήσεως. 

Εξαιρούνται οι διατάξεις των παραγράφων 1 και 2 του 
άρθρου 13, η ισχύς των οποίων αρχίζει από 1.1.1996. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 21 Σεπτεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


ο ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Α. ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΔΙΚΑΙΟΣΥΝΗΣ 

I. ΠΟΤΤΑΚΗΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ 
ΚΑΙ ΤΕΧΝΟΛΟΠΑΣ 

Α. ΠΕΠΟΝΗΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΣΤΕΦ. ΤΖΟΥΜΑΚΑΣ 

ΠΟΛΙΤΙΣΜΟΥ 

θ. ΜΙΚΡΟΥΤΣΙΚΟΣ 

ΕΜΠΟΡΙΟΥ 

Ν. ΑΚΡΙΤΙΔΗΣ 


ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΤΗΛ. ΧΥΤΗΡΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 22 Σεπτεμβρίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

I. ΠΟΤΤΑΚΗΣ 
-*- 

( 2 ) 

ΝΟΜΟΣ ΥΠ' ΑΡΙΘ. 2340 

Χορήγηση επιδόματος στους στρατιωτικούς των Ενόπλων 
Δυνάμεων και έκτακτου βοηθήματος στους απόστρατους 
- μερισματοϋχους. 


ια. Αρχιλοχίας 

12.000 

ιβ. Επιλοχίας 

11.000 

ιγ. Λοχίας 

9.000 

ιδ. Δεκανέας 

5.000 

ιε. Μόνιμος Στρατιώτης 

4.000 

2. Το παραπάνω επίδομα: 



α. Δεν λαμβάνεται υπόψη για τον υπολογισμό των 
επιδομάτων εορτών και άδειας, ούτε για τον υπολογισμό 
της Α.Τ.Α.. 

β. Καταβάλλεται με βάση το μισθό του βαθμού που 
λαμβάνει. 

γ. Δεν δικαιούνται έφεδροι αξιωματικοί θητείας και 
βραχείας ανακατάταξης και κληρωτοί οπλίτες. 

δ. Υπόκειται στις κρατήσεις υπέρ φόρου εισοδήματος 
και νοσοκομειακής περίθαλψης. 

3. Το επίδομα αυτό δύναται να υπολογίζεται στη 
χορήγηση των εφάπαξ βοηθημάτων των ταμείων αλ¬ 
ληλοβοήθειας, κατόπιν αποφάσεων των οικείων Διοι¬ 
κητικών Συμβουλίων και εγκρίσεως του Υπουργού Ε¬ 
θνικής Αμυνας, διενεργουμένης σχετικής κρατήσεως 
υπέρ του οικείου ταμείου. 

4. Το επίδομα αυτό χορηγείται ως έκτακτο βοήθημα 
σε ποσοστό 50% και στους απόστρατους στρατιωτικούς 
των Ενόπλων Δυνάμεων, οι οποίοι είναι μέτοχοι των 
Μετοχικών Ταμείων Στρατού, Ναυτικού και Αεροπορίας 
και στους δικαιούχους μερίσματος εκ μεταβιβάσεως από 
αυτά, υπολογιζόμενο στο βαθμό επί του οποίου υπο¬ 
λογίζεται το μέρισμα. Επίσης, χορηγείται και σπς από- 
στρατες αδελφές νοσοκόμες που αποκαταστάθηκαν με 
το άρθρο 29 του ν. 1489/1984 και δεν δικαιώθηκαν 
μερίσματος από τα μετοχικά ταμεία. Το βοήθημα αυτό 
θα παύσει να καταβάλλεται με την εφαρμογή του νέου 
μισθολογίου των στρατιωτικών. 

5. Η καταβολή του επιδόματος γίνεται: 

α. Στους εν ενεργεία στρατιωτικούς με τις μισθολο- 
γικές καταστάσεις όπως και οι αποδοχές-επιδόματα. 

β. Στους απόστρατους στρατιωτικούς των Ενόπλων 
Δυνάμεων με μέριμνα των Γενικών Επιτελείων, σε συ¬ 
νεργασία με τα οικεία ασφαλιστικά ταμεία. 

6. Κάθε άλλη αναγκαία λεπτομέρεια που αφορά τον 
τρόπο χορήγησης του επιδόματος καθορίζεται με από¬ 
φαση του Υπουργού Εθνικής Αμυνας. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Εκδίδομε τον ακόλουθο νόμο που ψήφισε η Βουλή: 


Άρθρο 1 


1. Χορηγείται από 1.1.1995 και μέχρι ρυθμίσεως του 
μισθολογίου των Στρατιωτικών μηνιαίο επίδομα ετοιμό¬ 
τητας στους στρατιωτικούς των Ενόπλων Δυνάμεων, 
όπως παρακάτω: 


α. Στρατηγός 
β. Αντιστράτηγος 
γ. Υποστράτηγος 
δ Ταξίαρχος 
ε. Συνταγματάρχης 
στ Αντισυνταγματάρχης 
ζ. Ταγματάρχης 
η. Λοχαγός 
θ. Υπολοχαγός 

ι. Ανθυπολοχαγός-Ανθυπασπιστής 


Δρχ. 50.000 
45.000 
40.000 
35.000 
30.000 
27.000 
24.000 
20.000 
18.000 
15.000 


Άρθρο 2 

Η ισχύς του παρόντος νόμου αρχίζει από 1.1.1995. 
Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 21 Σεπτεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΓΕΡ. ΑΡΣΕΝΗΣ ΑΛΕΞ. ΠΑΠΑΔΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 22 Σεπτεμβρίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

I. ΠΟΤΤΑΚΗΣ 

,ΕΦΗΜΕΡΙΣ ΤΗ Σ ΚΥΒΕΡΝΗΣΕΩΣ (ΤΕΥΧΟΣ ΠΡΟΤηΐ 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΟΠ 
5234312 


Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 

* Πώληση ΦΕΚ όλων των Τευχών Σολωμού 51 τηλ · 52 39 762 
; ΒΙΒΛΙΟΘΗΚΗ: Σολωμού 51 τηλ.: 52.48 188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

Τμήμα πληροφόρησης: Για τα δημοσιεύματα των ΦΕΚ ίολωμού 51 τ ηλ.: 52.25.713 - 52.49.547 

’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 

Αν. Ειδικού Δικαστηρίου 
Α.Ε.8»Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


. 20.000 
40.000 
10.000 
40.000 
25.000 
10.000 
5.000 
10.000 
3.000 
210.000 
110.000 


I Κωδικ ός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 









